ai4bharat/Pralekha huggingface dataset:
મંત્રીમંડળ
મંત્રીમંડળે કેન્દ્રીય યાદીમાં અન્ય પછાતવર્ગમાં પેટા શ્રેણીકરણના મુદ્દાના પરીક્ષણ માટે બંધારણના અનુચ્છેદ 340 અંતર્ગત રચાયેલા પંચના કાર્યકાળને વિસ્તરણ કરવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે અન્ય પછાત વર્ગ ના પેટા શ્રેણીકરણના મુદ્દાના પરીક્ષણ માટે રચાયેલા પંચના કાર્યકાળમાં છ મહિના એટલે કે 31.01.2021 સુધી વિસ્તરણની મંજૂરી આપી
રોજગારી સર્જનની સંભાવના સહિત પ્રભાવ:
ઓબીસીની વર્તમાન યાદીમાં સામેલ એવા સમુદાય જેમને કેન્દ્ર સરકારના પદો પર નિયુક્તિ અને કેન્દ્ર સરકારની શૈક્ષણિક સંસ્થાઓમાં પ્રવેશમાં ઓબીસી માટે અનામત યોજનાનો કોઇ ખાસ લાભ મળતો નથી, તેને પંચની ભલામણોના અમલીકરણનો લાભ મળવાનું અનુમાન છે. પંચ દ્વારા ઓબીસીની કેન્દ્રીય યાદીમાં અત્યાર સુધી હાંસિયામાં પડી રહેલા સમુદાયોને લાભ પહોંચાડવા માટે ભલામણો કરવામાં આવી હોવાનું અનુમાન છે.
ખર્ચ:
ખર્ચમાં પંચની સ્થાપના અને પ્રશાસન સંબંધિત ખર્ચ સામેલ છે, જેનો બોજ સામાજિક ન્યાય અને સશક્તિકરણ વિભાગ દ્વારા ઉઠાવવામાં આવશે.
લાભ:
આનાથી જાતિઓ/ સમુદાયો સંબંધિત તમામ લોકોને ફાયદો થશે જેઓ એસઇબીસીની કેન્દ્રિય યાદીમાં સામેલ છે પરંતુ કેન્દ્ર સરકારના હોદ્દાઓ અને કેન્દ્ર સરકારની શૈક્ષણિક સંસ્થાઓમાં પ્રવેશ માટે વર્તમાન ઓબીસી અનામત યોજનાનો તેમને ફાયદો થતો નથી.
અમલીકરણની યાદી:
પંચના કાર્યકાળના વિસ્તારણ માટે આદેશ અને વિચારાધીન વિષયોને આ સંબંધે માનનીય રાષ્ટ્રપતિની સ્વીકૃતિ મળ્યા પછી રાષ્ટ્રપતિ દ્વારા એક આદેશના રૂપમાં રાજપત્રમાં અધિસૂચિત કરવામાં આવશે.
પૃષ્ઠભૂમિ:
2 ઓક્ટોબર 2017ના રોજ રાષ્ટ્રપતિની સ્વીકૃતિ સાથે બંધારણના અનુચ્છેદ 340 અંતર્ગત આ પંચની સ્થાપના કરવામાં આવી હતી. ન્યાયાધીશ  શ્રીમતી જી. રોહિણીની અધ્યક્ષતામાં રચાયેલા આ પંચે11 ઓક્ટોબર 2017ના રોજ કામની શરૂઆત કરી હતી અને ત્યારથી ઓબીસીના પેટા શ્રેણીકરણ કરનારા તમામ રાજ્યો/ કેન્દ્ર શાસિત પ્રદેશો અને રાજ્ય પછાત વર્ગ પંચ સાથે સંવાદ કરવામાં આવી રહ્યો છે. પંચે જણાવ્યું હતું કે, તેમને પોતાનો અહેવાલ જમા કરાવવા માટે હજી વધારે સમયની જરૂર છે કારણ કે વર્તમાન ઓબીસીની કેન્દ્રીય યાદીમાં જોવા મળી રહેલા પુનરાવર્તન, અસ્પષ્ટતાઓ, વિસંગતતાઓ, ભાષા અને ટ્રાન્સક્રિપ્શન સંબંધિત ભૂલોને દૂર કરવાની જરૂર છે. આથી પંચે પોતાનો કાર્યકાળ લંબાવીને 31 જુલાઇ 2020 સુધી કરવાની માંગ કરી હતી. જોકે, કોવિડ-19 મહામારીના કારણે દેશભરમાં લૉકડાઉનનો અમલ હોવાથી તેમજ મુસાફરી પર પ્રતિબંધ હોવાથી પંચને મળેલા કામને પૂરું કરવામાં તેઓ નિષ્ફળ રહ્યા છે. આથી, પંચના કાર્યકાળને હવે વધુ છ મહિના મુદત લંબાવીને 31.01.2021 સુધી કરવામાં આવ્યો છે.
GP/DS
(
સ્વાસ્થ્ય અને પરિવાર કલ્યાણ મંત્રાલય
યાત્રિકોના સ્વાસ્થ્ય અને સલામતી માટે ચાર ધામ યાત્રા માટે થ્રી લેયર હેલ્થકેર ઈન્ફ્રાસ્ટ્રક્ચર તૈયાર કરાશેઃ ડૉ.મનસુખ માંડવિયા
ચાર ધામ હાઈવે પર લાઈફ સપોર્ટ અને ઈમરજન્સી ટ્રાન્સપોર્ટેશન માટે એમ્બ્યુલન્સ આપવામાં આવશે
પીજી વિદ્યાર્થીઓને યાત્રાના સમયગાળા દરમિયાન આરોગ્ય સેવા પૂરી પાડવા માટે તૈનાત કરવામાં આવશે
AIIMS ઋષિકેશ, દૂન અને શ્રીનગર મેડિકલ કોલેજોના રેફરલ સપોર્ટ સાથે ડ્રોન દ્વારા યાત્રાળુઓ માટે ઈમરજન્સી દવાઓ પૂરી પાડવામાં આવશે
“સરકાર ટૂંક સમયમાં દેશભરમાંથી ચામ ધામની યાત્રા પર નીકળેલા યાત્રિકો માટે એક મજબૂત આરોગ્ય સહાય અને કટોકટી વ્યવસ્થાપન ઈન્ફ્રાસ્ટ્રક્ચર બનાવવા જઈ રહી છે. આ ત્રણ સ્તરીય માળખું હશે તેની ખાતરી કરવા માટે કે યાત્રાળુઓને તેમની મુસાફરી દરમિયાન તબીબી દૃષ્ટિકોણથી પૂરી પાડવામાં આવે છે.” એવી કેન્દ્રીય સ્વાસ્થ્ય અને પરિવાર કલ્યાણ મંત્રી ડૉ.મનસુખ માંડવિયાએ આજે અહીં ઉત્તરાખંડના સ્વાસ્થ્ય મંત્રી ડૉ.ધન સિંહ રાવત સાથે મુલાકાત કર્યા બાદ આ વાત કહી હતી, જેમણે મંત્રી સાથે મુલાકાત કરી હતી અને સ્વાસ્થ્ય અને કટોકટી ઈન્ફ્રાસ્ટ્રક્ચર વિકસાવવા માટે કેન્દ્ર સરકાર પાસેથી સમર્થનની વિનંતી કરી હતી. લાખો યાત્રાળુઓ માટે જે દર વર્ષે ચાર ધામ યાત્રા કરે છે એ સંદર્ભે તેમણે કેન્દ્રીય આરોગ્ય મંત્રીને કઠોર માર્ગ પર યાત્રાળુઓ દ્વારા સામનો કરવામાં આવતા સ્વાસ્થ્ય પડકારો અને છેલ્લા કેટલાક મહિનામાં સ્ટ્રોક વગેરે જેવી સ્વાસ્થ્ય કટોકટીના કારણે યાત્રાળુઓના મૃત્યુની સંખ્યા વિશે માહિતી આપી હતી. આમાંના ઘણા જાનહાનિ એવા યાત્રિકોની હતી જેઓ સહ-રોગ, બિમારીઓથી પીડાતા હતા, એમ તેમણે ઉમેર્યું હતું.
ડૉ. માંડવિયાએ ભારત સરકાર તરફથી સંપૂર્ણ સમર્થનની ખાતરી આપી હતી અને જણાવ્યું હતું કે "મુલાકાત લેતા યાત્રાળુઓ માટે શક્ય તેટલી શ્રેષ્ઠ આરોગ્યસંભાળ અને આરોગ્ય કટોકટી ઈન્ફ્રાસ્ટ્રક્ચર પ્રદાન કરવામાં આવશે". તેમણે માહિતી આપી હતી કે આરોગ્ય સુવિધાના માર્ગ પર સ્ટ્રોક મેનેજમેન્ટ અને સારવાર શરૂ થઈ શકે તે સુનિશ્ચિત કરવા માટે એડવાન્સ એમ્બ્યુલન્સ અને સ્ટ્રોક વાનના મજબૂત નેટવર્કનું આયોજન કરવામાં આવ્યું છે. આ એમ્બ્યુલન્સ યાત્રા રૂટ પર જુદા જુદા પોઈન્ટ પર ઊભી રાખવામાં આવશે, એમ તેમણે ઉમેર્યું હતું. દેશભરની મેડિકલ કોલેજોના પીજી વિદ્યાર્થીઓને મજબૂત હેલ્થકેર ઇન્ફ્રાસ્ટ્રક્ચરના ભાગ રૂપે તૈનાત કરવાની દરખાસ્ત છે જેઓ પ્રથમ પ્રતિસાદકર્તા તરીકે કાર્ય કરશે. "આ અનુભવ પીજી વિદ્યાર્થીઓ માટે કૌશલ્ય અને ક્ષમતા નિર્માણની કવાયત તરીકે પણ કામ કરશે",એમ ડૉ. માંડવિયાએ વિગતવાર જણાવ્યું.
આ ઉપરાંત, ડ્રોનનો ઉપયોગ યાત્રાના ઉચ્ચ સ્થળોએ ઇમરજન્સી દવાઓ આપવા માટે પણ કરવામાં આવશે. તાજેતરમાં ઉત્તર પૂર્વીય પ્રદેશમાં COVID19 રસીના પરિવહન માટે ડ્રોનનો સફળતાપૂર્વક ઉપયોગ કરવામાં આવ્યો છે; કેદારનાથ, બદ્રીનાથ, ગંગોત્રી અને યમુનોત્રી ગઢવાલ હિમાલયમાં 10,000 ફૂટની ઉપર સ્થિત છે. તાજેતરમાં AIIMS-ઋષિકેશે દવાઓ પહોંચાડવા અને મેળવવા માટે ડ્રોન સેવા શરૂ કરી છે. “એઈઆઈએમએસ ઋષિકેશ, દૂન મેડિકલ કોલેજ અને શ્રીનગર મેડિકલ કોલેજો નિષ્ણાત સંભાળ માટે તૃતીય નોડ તરીકે કામ કરતી એક મજબૂત રેફરલ બેકએન્ડ સિસ્ટમ વિકસાવવામાં આવી રહી છે. આ યાત્રાળુઓના સ્વાસ્થ્ય માટે અંત-થી-અંત સુધી ક્લિનિકલ સારવાર પ્રદાન કરશે,એમ કેન્દ્રીય આરોગ્ય પ્રધાને જણાવ્યું હતું.
આ પગલાં નાગરિક-મૈત્રીપૂર્ણ સંદેશાવ્યવહાર અને જાગરૂકતા પ્રવૃત્તિઓ જેમ કે યાત્રિકોને હવામાનની સ્થિતિ, અનુકૂલનનું મહત્વ, માર્ગમાં આરોગ્ય સુવિધાઓનું સ્થાન, કૉલ સેન્ટર નંબરો, યાત્રા પહેલાની સ્ક્રીનીંગ, કટોકટી સપોર્ટ નંબર, વગેરેથી સમર્થિત છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 135
મંત્રીમંડળ
નદીઓના આંતર જોડાણ માટે વિશેષ સમિતિનો સ્થિતિ-સહ-પ્રગતિ અહેવાલ
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે 1.7.2016 થી 31.3.2018 દરમિયાન નદીઓના આંતરિક જોડાણ માટેની એક ખાસ સમિતિના પ્રગતિ અહેવાલને મંજૂરી આપી દીધી છે.
રિટ પિટીશન  – 2002ની 512: “નદીઓનું આંતર જોડાણ” સહિત રિટ પિટીશન સંખ્યા 2002ની 668 કે જે કેન્દ્ર સરકારને નદીઓના આંતરિક જોડાણ માટે એક વિશેષ સમિતિની રચના કરવાના આદેશ આપે છે તેને લગતા માનનીય સર્વોચ્ચ અદાલતે 27.02.2012ના રોજ આપેલ નિર્ણયના અનુસંધાનમાં નદીઓના આંતરિક જોડાણને લગતો આ પ્રગતિ અહેવાલ મંત્રીમંડળને સુપરત કરવામાં આવ્યો હતો. નદીઓના આંતરિક જોડાણ માટેની વિશેષ સમિતિ દ્વારા કરવામાં આવેલ પ્રગતિ અંગે મંત્રીમંડળને સામયિક અહેવાલ પ્રસ્તુત કરાવવો જરૂરી છે.
આઈએલઆર ઉપરના વિશેષ સમિતિના સ્થિતિ અહેવાલમાં પ્રાથમિકતાની ત્રણ લિંક - કેન બેટાવા લિંક, દમણગંગા-પિન્જલ લિંક અને પરા તાપી નર્મદા લિંકમાં થયેલ નોંધપાત્ર પ્રગતિનો સમાવેશ થાય છે. આ ઉપરાંત તેમાં રાષ્ટ્રીય પરિપ્રેક્ષ્ય યોજના - 1980 અનુસાર ઓળખી કાઢવામાં આવેલ અન્ય હિમાલયના અને દ્વિપકલ્પ લિંકની સ્થિતિનો પણ સમાવેશ કરવામાં આવ્યો છે.
NP/J.Khunt/RP
(Visitor Counter : 87
ઉપરાષ્ટ્રપતિ સચિવાલય
લૉકડાઉન દરમિયાન ખેડૂતો અને ખેતીને સૌથી વધુ પ્રાથમિકતા આપો – ઉપરાષ્ટ્રપતિએ કેન્દ્ર અને રાજ્યોને કહ્યું
કૃષિ ઉત્પાદકો અને ગ્રાહકોના હિતોની સુરક્ષા કરો – ઉપરાષ્ટ્રપતિ
સીધા જ ખેડૂતો પાસેથી કૃષિ ઉત્પાદનોની ખરીદી માટે APMC અધિનિયમમાં ફેરફાર કરવાનું સૂચન આપ્યું
ઉપરાષ્ટ્રપતિએ સરકારોને કહ્યું કે, રાજ્ય/ જિલ્લા સરહદો પર કોઇપણ અવરોધ વગર કૃષિ ઉત્પાદનોનું સરળ પરિવહન થાય તે સુનિશ્ચિત કરો
લૉકડાઉન દરમિયાન ખેડૂતોને પડી રહેલી સમસ્યાઓ અંગે ઉપરાષ્ટ્રપતિએ કેન્દ્રીય કૃષિ મંત્રી સાથે ચર્ચા કરી
ખેડૂતોની મદદ માટે સરકારે લીધેલા પગલાં અંગે કૃષિ મંત્રીએ ઉપરાષ્ટ્રપતિને માહિતગાર કર્યા
ભારતના ઉપરાષ્ટ્રપતિ શ્રી એમ. વેંકૈયા નાયડુએ આજે કેન્દ્ર અન રાજ્ય સરકારોને કહ્યું હતું કે, લૉકડાઉનના સમય દરમિયાન ખેડૂતો અને ખેતીવાડીને સૌથી વધુ પ્રાથમિકતા આપવામાં આવે અને સલાહ આપી હતી કે, આ સમય દરમિયાન ખેતી સંબંધિત પ્રવૃત્તિઓ કૃષિ ઉત્પાદનોનું પરિવહન સરળતાથી થાય તે માટે સુવિધા પૂરી પાડવામાં આવે.
કેન્દ્રીય કૃષિ મંત્રી શ્રી નરેન્દ્રસિંહ તોમર સાથે ઉપરાષ્ટ્રપતિ ભવન ખાતે આજે વાર્તાલાપ દરમિયાન ઉપરાષ્ટ્રપતિએ કૃષિ ક્ષેત્રની સુરક્ષા માટે કૃષિ મંત્રાલય દ્વારા લેવામાં આવેલા વિવિધ પગલાંની પ્રશંસા કરી હતી. તેમણે ઇચ્છા વ્યક્ત કરી હતી કે, ઉત્પાદકો અને ગ્રાહકો બંનેના હિતોની આ સમયમાં સુરક્ષા કરવામાં આવે.
શ્રી નાયડુએ જણાવ્યું હતું કે, “કૃષિ ક્ષેત્રના ઉત્પાદકો સંગઠિત નથી અને અવારનવાર તેમની વાતો સાંભળવામાં આવતી નથી. તેમના હિતોનું રક્ષણ કરવું એ સરકારની ફરજ છે.” તેમણે વધુમાં ઉમેર્યું હતું કે, આમ તો મુખ્યત્વે આ રાજ્યોની ફરજમાં આવે છે તેમ છતાં, કેન્દ્ર સરકારે સમયાંતરે આ સંબંધે તેમને માર્ગદર્શન આપવું જોઇએ અને મદદ કરવી જોઇએ.
ઝડપથી બગડી જાય તેવા ઉત્પાદનો પર વિશેષ ધ્યાન કેન્દ્રિત કરવાનું કહેતા ઉપરાષ્ટ્રપતિએ જણાવ્યું હતું કે, ઝડપથી બગડી જાય તેવા ઉત્પાદનોના સંગ્રહ અને માર્કેટિંગ માટે વિશેષ કાળજી લેવી જરૂરી છે. તેમણે સૂચન કર્યું હતું કે, APMC અધિનિયમમાં અનુકૂળ ફેરફાર કરવો જોઇએ જેથી ખેડૂતો પાસેથી સીધી જ કૃષિ ઉત્પાદનોની ખરીદી કરી શકાય જેથી કોઇપણ વ્યક્તિને આવશ્યકપણે બજારમાં જવાની જરૂર ન રહે. શ્રી નાયડુએ ઉમેર્યું હતુંકે, તેનાથી ફળ, શાકભાજી અને અન્ય કૃષિ ઉત્પાદનો ગ્રાહકોને પૂરતા પ્રમાણમાં ઉપલબ્ધ થઇ શકશે.
કૃષિ ઉત્પાદનોનું પરિવહન સરળતાથી થાય તે સુનિશ્ચિત કરવાની જરૂર છે તે વાત પર ભાર મૂકતા ઉપરાષ્ટ્રપતિએ સત્તામંડળોને કહ્યું હતું કે, તેઓ સુનિશ્ચિત કરે કે આવા પરિવહનમાં કોઇપણ પ્રકારનો અવરોધ ન આવે. વર્તમાન લણણીની મોસમનો ઉલ્લેખ કરતા તેમણે ખેતી સંબંધિત મશીનરી અને ઉપકરણોની મુક્ત હેરફેર થાય તે સુનિશ્ચિત કરવા પણ કહ્યું હતું.
ખેડૂતોના હિતોનું રક્ષણ કરવા માટે સરકાર દ્વારા લેવામાં આવેલા વિવિધ પગલાંની વિગતો કૃષિ મંત્રીએ તેમને આપી હતી. શ્રી તોમરે કહ્યું હતું કે, કેન્દ્રીય કૃષિ મંત્રાલય તમામ રાજ્ય/ કેન્દ્ર શાસિત પ્રદેશો સાથે નીકટતાથી સંકલન કરીને કામ કરી રહ્યું છે અને ઉપરાષ્ટ્રપતિને ખાતરી આપી હતી કે, સરકાર આ કટોકટીના સમયમાં ખેડૂતોને મદદ માટે તમામ જરૂરી પગલાં લેશે.
(
સંચાર અને સુચના પ્રૌદ્યોગિકી મંત્રાલય
DoT ગુજરાત LSAએ નકલી આધાર કાર્ડ પર જારી કરાયેલા 8100થી વધુ સિમ કાર્ડ બ્લોક કર્યા
ગુજરાતમાં સાયબર-ગુનાઓના જોખમને કાબૂમાં લેવાના તેના સતત પ્રયાસોમાં, ડિપાર્ટમેન્ટ ઓફ ટેલિકોમ્યુનિકેશન્સ , ગુજરાત LSA એ 8100થી વધુ સિમ કાર્ડની ઓળખ કરી હતી જે વિવિધ ટેલિકોમ સેવા પ્રદાતાઓને ખોટા આધાર કાર્ડ આપીને મેળવ્યા હતા.
ડિપાર્ટમેન્ટ ઓફ ટેલિકોમ્યુનિકેશન્સના ફિલ્ડ યુનિટ્સ એટલે કે લાયસન્સ સર્વિસ એરિયા  મોબાઈલ કનેક્શન મેળવવા માટે સબસ્ક્રાઈબર દ્વારા સબસ્ક્રાઈબર એપ્લિકેશન ફોર્મ્સ નું માસિક સેમ્પલ ઓડિટ કરવામાં આવે છે. ગુજરાત LSA દ્વારા તાજેતરના ઓડિટ દરમિયાન, અમુક ચોક્કસ પેટર્ન જોવામાં આવી હતી જેમાં સિમ કાર્ડ મેળવવા માટે નકલી આધાર કાર્ડનો ઉપયોગ કરવાનો સંકેત આપવામાં આવ્યો હતો. વિગતવાર વિશ્લેષણ પછી, આવા 8100થી વધુ મોબાઇલ નંબરો ઓળખવામાં આવ્યા હતા અને DoT, ગુજરાત LSA દ્વારા બ્લોક કરવામાં આવ્યા હતા.
CID સાયબર ક્રાઈમ પોલીસ, ગુજરાત રાજ્ય અને DoT, ગુજરાત LSA વચ્ચે ગાઢ સંકલન છે અને નકલી આધાર કાર્ડનો ઉપયોગ કરીને આ મોબાઈલ નંબરોની વિગતો તરત જ DoT, ગુજરાત LSA દ્વારા CID સાયબર ક્રાઈમ પોલીસ, ગુજરાત રાજ્યને મહત્વપૂર્ણ લીડ અને ઈનપુટ તરીકે આપવામાં આવી હતી. આ માહિતીના આધારે, સીઆઈડી સાયબર ક્રાઈમ પોલીસ ગાંધીનગરની ટીમે ગીર સોમનાથ જિલ્લાના ચડુવાવ ગામની એક મોબાઈલ સિમ વેચતી દુકાન પર 25.03.2022ના રોજ દરોડો પાડ્યો હતો અને પાંચ વ્યક્તિઓની ધરપકડ કરી હતી. CID સાયબર ક્રાઈમ પોલીસ ગાંધીનગર દ્વારા આવા વધુ દરોડા પડવાની અપેક્ષા છે.
બદમાશો દ્વારા પોતાના ફોટા સાથે નકલી આધાર કાર્ડ બનાવવાની મોડસ ઓપરેન્ડીનો ઉપયોગ કરવામાં આવ્યો હતો. ત્યારબાદ બદમાશોએ નવા મોબાઈલ કનેક્શન મેળવવા માટે ટેલિકોમ સર્વિસ પ્રોવાઈડર્સના મોબાઈલ સિમ વેચતા રિટેલરોનો રૂબરૂ સંપર્ક કર્યો. આ નકલી પરંતુ અસલી જણાતા આધાર કાર્ડની ચકાસણી અને આ આધાર પરના ફોટાને વ્યક્તિ સાથે મેચ કરવા પર, મોબાઈલ સીમકાર્ડ વેચનાર છૂટક વેપારી નવા મોબાઈલ કનેકશન ઈશ્યુ કરતો હતો, જો કે કેટલાક કિસ્સામાં મોબાઈલ સીમકાર્ડ વેચનાર છૂટક વેપારીઓની સંડોવણી હોવાની શક્યતા નકારી શકાય નહીં.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 179
કૃષિ મંત્રાલય
વિશ્વ મધમાખી દિવસનો રાષ્ટ્રીય કાર્યક્રમ 20 મેના રોજ ગુજરાતમાં ઉજવાશે
કેન્દ્રીય કૃષિ મંત્રીશ્રી નરેન્દ્રસિંહ તોમર કરશે ઉદ્દ્ઘાટન, 5 રાજ્યોમાં 7 જગ્યાએ મધ ટેસ્ટિંગ લેબ અને પ્રોસેસિંગ યુનિટ શરૂ થશે
કેન્દ્રીય કૃષિ અને ખેડૂત કલ્યાણ મંત્રાલય ટેન્ટ સિટી-2, એકતા નગર, નર્મદા, ગુજરાત ખાતે 20મી મેના રોજ વિશ્વ મધમાખી દિવસ પર એક વિશાળ રાષ્ટ્રીય કાર્યક્રમનું આયોજન કરી રહ્યું છે. જેનું ઉદ્ઘાટન કેન્દ્રીય કૃષિ અને ખેડૂત કલ્યાણ મંત્રી શ્રી નરેન્દ્ર સિંહ તોમર કરશે. આ પ્રસંગે શ્રી તોમર 5 રાજ્યોમાં 7 સ્થળોએ સ્થાપિત મધ ટેસ્ટિંગ લેબ અને પ્રોસેસિંગ યુનિટનું પણ ઉદ્ઘાટન કરશે. આ ઇવેન્ટનો મુખ્ય ઉદ્દેશ્ય મધમાખી ઉછેરને પ્રોત્સાહન આપીને દેશના નાના ખેડૂતોને મહત્તમ લાભ આપવાનો છે, જેની પ્રગતિ માટે પ્રધાનમંત્રી શ્રી નરેન્દ્ર મોદીના સક્ષમ નેતૃત્વ હેઠળ કેન્દ્ર સરકાર પ્રતિબદ્ધ છે.
લોકોને સ્વસ્થ રાખવા અને આ સંદર્ભમાં વિવિધ પડકારોનો ઉકેલ લાવવામાં મધમાખીઓ અને અન્ય પરાગ રજકોની મહત્વની ભૂમિકા વિશે જાગૃતિ લાવવા માટે, સંયુક્ત રાષ્ટ્ર મહાસભાએ 20 મેને વિશ્વ મધમાખી દિવસ તરીકે જાહેર કર્યો છે. આને ધ્યાનમાં રાખીને, કૃષિ અને ખેડૂત કલ્યાણ મંત્રાલય દેશના તમામ મધમાખી ઉછેર કરનારાઓને સાથે લઈને આ મહત્વપૂર્ણ દિવસની ઉજવણી કરી રહ્યું છે, જે જાગૃતિ વધારશે. મુખ્ય કાર્યક્રમ કેન્દ્રીય કૃષિ મંત્રી શ્રી તોમરજીના મુખ્ય અધ્યક્ષ સ્થાને યોજાશે.
કેન્દ્રીય કૃષિ અને ખેડૂત કલ્યાણ રાજ્ય મંત્રી શ્રી કૈલાશ ચૌધરી અને સુશ્રી શોભા કરંદલાજે વિશેષ અતિથિ તરીકે ઉપસ્થિત રહેશે. વધુમાં આ કાર્યક્રમમાં ગુજરાતના કૃષિ મંત્રીશ્રી, સુશ્રી મતેજા વોડેબ, રિપબ્લિક ઓફ સ્લોવેનિયાના રાજદૂત, સુશ્રી કોંડા રેડ્ડી ચાવવા, ભારતના એફ.એ.ઓ. પ્રતિનિધિની ગરિમામય ઉપસ્થિતિ આ કાર્યક્રમમાં રહેશે. મધમાખી ઉછેર કરનારાઓ, ખેડૂતો, પ્રોસેસર્સ, ઉધ્યોગ સાહસિકો અને મધ ઉત્પાદન સાથે સંબંધિત અન્ય હિતધારકો આ ફંક્શનમાં ભાગ લેશે.
આ કાર્યક્રમ દરમિયાન, મધમાખી ઉછેર ક્ષેત્રની વિવિધ જાતો અને ઉત્પાદનોને પ્રદર્શિત કરવા માટે મધમાખી ઉછેર કરનારાઓ, પ્રોસેસર્સ અને મધમાખી ઉછેર ક્ષેત્ર સાથે સંકળાયેલા વિવિધ હિતધારકો દ્વારા ઘણા સ્ટોલ સાથેનું પ્રદર્શન યોજવામાં આવશે. કાર્યક્રમ અંતર્ગત મધુક્રાંતિ પોર્ટલ માટેની અમલીકરણ એજન્સી ઇન્ડિયન બેંક દ્વારા મધમાખી ઉછેર કરનારાઓની આજીવન નોંધણી અભિયાન હેઠળ નોંધણી કરવા સંદર્ભ ખાસ એક સ્ટોલ પણ ઉભો કરવામાં આવશે. મધમાખી ઉછેર કરનારાઓમાં મધમાખી ઉછેરના વૈજ્ઞાનિક જ્ઞાનને વધારવા માટે "ઉત્પાદન ટેકનોલોજી અને વૈજ્ઞાનિક ઢબે મધમાખી ઉછેર નું સંશોધન અને વિકાસ – અનુભવની વહેંચણી અને પડકારો" અને "માર્કેટિંગના પડકારો અને ઉકેલો " પર ચર્ચા અને તકનીકી સત્રોનું પણ આયોજન કરવામાં આવશે.
આ પ્રસંગે કેન્દ્રીય મંત્રી શ્રી તોમર દ્વારા ગુજરાતમાંથી જમ્મુ કશ્મીરમાં પુલવામા, બાંદીપોરા, કર્ણાટકના તુમકુર, ઉત્તર પ્રદેશના સહારનપુર તથા પુણે અને ઉત્તરાખંડ ખાતે સ્થાપિત મધ ટેસ્ટિંગ લેબ અને પ્રોસેસિંગ યુનિટનું વર્ચ્યુઅલ ઉદ્ઘાટન કરવામાં આવશે.
SD/GP/JD
(Visitor Counter : 297
પ્રધાનમંત્રીનું કાર્યાલય
પ્રધાનમંત્રી અને ઉઝબેકિસ્તાનના રાષ્ટ્રપતિ વચ્ચે દ્વિપક્ષીય બેઠક
આજે સમરકંદ, ઉઝબેકિસ્તાનમાં, શાંઘાઈ કોઓપરેશન ઓર્ગેનાઈઝેશન ના દેશોના વડાઓની પરિષદની 22મી મીટિંગની સાથે.પ્રધાનમંત્રી શ્રી નરેન્દ્ર મોદી અને રિપબ્લિક ઓફ ઉઝબેકિસ્તાનના રાષ્ટ્રપતિ મહામહિમ શ્રી શવકત મિર્ઝીયોયેવ યોજાઈ હતી.
બંને દેશો માટે આ એક ખાસ વર્ષ છે કારણ કે તે રાજદ્વારી સંબંધોની સ્થાપનાની 30મી વર્ષગાંઠને ચિહ્નિત કરે છે. નેતાઓએ ડિસેમ્બર 2020 માં વર્ચ્યુઅલ સમિટના નિર્ણયોના અમલીકરણ સહિત દ્વિપક્ષીય સંબંધોમાં એકંદર પ્રગતિની પ્રશંસા કરી.
બંને નેતાઓએ દ્વિપક્ષીય સહયોગના અગ્રતા ક્ષેત્રો, ખાસ કરીને વેપાર, આર્થિક સહયોગ અને કનેક્ટિવિટી પર વાત કરી. તેઓએ વેપાર બાસ્કેટમાં વૈવિધ્યીકરણ કરવા અને વેપાર અને રોકાણને પ્રોત્સાહન આપવા માટે લાંબા ગાળાની વ્યવસ્થા કરવા માટે નક્કર પ્રયાસો કરવાની જરૂરિયાત પર ભાર મૂક્યો હતો. ચાબહાર પોર્ટ અને ઇન્ટરનેશનલ નોર્થ સાઉથ ટ્રાન્સપોર્ટ કોરિડોરનો વધુ ઉપયોગ સહિત આ સંબંધમાં સંભવિતતાને અનલોક કરવા માટે કનેક્ટિવિટી ચાવીરૂપ માનવામાં આવી હતી.
નેતાઓએ ભારતના વિકાસલક્ષી અનુભવ અને કુશળતાના આધારે માહિતી ટેકનોલોજી, આરોગ્યસંભાળ, ઉચ્ચ શિક્ષણ વગેરે જેવા ક્ષેત્રોમાં સહકાર પર ભાર મૂક્યો હતો. ભારતીય શૈક્ષણિક સંસ્થાઓ ખોલવા અને ઉઝબેક અને ભારતીય યુનિવર્સિટીઓ વચ્ચેની ભાગીદારીને આવકારવામાં આવી હતી.
અફઘાનિસ્તાન સહિતના ક્ષેત્રીય મુદ્દાઓ પર ચર્ચા કરવામાં આવી હતી. અફઘાનિસ્તાનના પ્રદેશનો ઉપયોગ આતંકવાદી ગતિવિધિઓ માટે ન થવો જોઈએ તે બાબતે નેતાઓ એકમત હતા.
નેતાઓએ આ વર્ષે જાન્યુઆરીમાં આયોજિત પ્રથમ ભારત-મધ્ય એશિયા સમિટના પરિણામોને ખૂબ મહત્વ આપ્યું. તેઓએ સમિટના નિર્ણયોના અમલીકરણમાં થઈ રહેલી પ્રગતિનો સ્વીકાર કર્યો.
પ્રધાનમંત્રી શ્રીએ SCO સમિટના ઉત્કૃષ્ટ આયોજન અને ઉઝબેકિસ્તાનની સફળ અધ્યક્ષતા માટે રાષ્ટ્રપતિ મિર્ઝીયોયેવને અભિનંદન પાઠવ્યા હતા.
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ ગઈકાલે સાંજે યાદગાર તમિલ નવા વર્ષની ઉજવણીના કાર્યક્રમમાંથી હાઇલાઇટ્સ શેર કરી
પ્રધાનમંત્રી શ્રી નરેન્દ્ર મોદીએ ગઈકાલે સાંજે કેન્દ્રીય રાજ્ય મંત્રી ડૉ. એલ. મુરુગનના નવી દિલ્હી ખાતેના નિવાસસ્થાને યાદગાર તમિલ નવા વર્ષની ઉજવણીના કાર્યક્રમની ખાસ વાતો શેર કરી છે. શ્રી મોદીએ તમિલ નવા વર્ષની ઉજવણી કાર્યક્રમની એક વીડિયો ક્લિપ પણ શેર કરી.
પ્રધાનમંત્રીએ ટ્વીટ કર્યું;
"ગઈ સાંજે યાદગાર તમિલ નવા વર્ષની ઉજવણીના કાર્યક્રમની હાઇલાઇટ્સ અહીં છે..."
Here are highlights from a memorable Tamil New Year Celebration programme last evening… pic.twitter.com/g1p3HggDYQ
— Narendra Modi  April 14, 2023
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ મણિપુરમાં આસામ રાઈફલ્સના કાફલા પર હુમલાની નિંદા કરી
પ્રધાનમંત્રી શ્રી નરેન્દ્ર મોદીએ મણિપરુમાં આસામ રાઈફલ્સના કાફલા પર થયેલા હુમલાની નિંદા કરી છે. તેમણે આજે શહીદ થયેલા જવાનો અને તેમના પરિજનોને શ્રદ્ધાંજલિ આપી.
પ્રધાનમંત્રીએ ટ્વીટ કર્યુ;
“મણિપુરમાં આસામ રાઈફલ્સના કાફલા પર હુમલાની આકરી નિંદા કરૂં છું. હું એ સૈનિકો અને તેમના પરિવારના સભ્યોને શ્રદ્ધાંજલિ આપું છું જેઓ આજે શહીદ થયા છે. તેમના બલિદાનને ક્યારેય નહીં ભૂલાવી શકાય. દુઃખની આ પળે મારી સંવેદનાઓ શોકગ્રસ્ત પરિવારોની સાથે છે.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
માનવ સંસાધન વિકાસ મંત્રાલય
શ્રી ધર્મેન્દ્ર પ્રધાને લિંગ સમાનતાને આગળ વધારવા અને યુવાન લોકોને સશક્ત બનાવવા માટે CRIIIO 4 ગૂડ મોડ્યુલ લોન્ચ કર્યા
CRIIIO 4 ગૂડ મોડ્યુલ્સ કન્યાઓને સશક્ત બનાવવા અને લિંગ સમાનતા વિશે જાગૃતિ ફેલાવવાનું માધ્યમ બનશે - શ્રી ધર્મેન્દ્ર પ્રધાન
કેન્દ્રીય શિક્ષણ અને કૌશલ્ય વિકાસ તથા ઉદ્યોગસાહસિકતા મંત્રી શ્રી ધર્મેન્દ્ર પ્રધાને છોકરીઓ અને છોકરાઓ વચ્ચે લિંગ સમાનતાને પ્રોત્સાહન આપવા માટે એક નવું ઓનલાઇન, લાઇફ સ્કિલ લર્નિંગ મોડ્યુલ 'CRIIIO 4 GOOD' લોન્ચ કર્યું હતું. આ કાર્યક્રમની શરૂઆત અમદાવાદના નરેન્દ્ર મોદી સ્ટેડિયમ ખાતે આંતરરાષ્ટ્રીય ક્રિકેટ પરિષદ, યુનિસેફ અને ભારતીય ક્રિકેટ કંટ્રોલ બોર્ડના સહયોગથી કરવામાં આવી હતી. ગુજરાત સરકારના આદિજાતિ વિકાસ, પ્રાથમિક, માધ્યમિક અને પ્રૌઢ શિક્ષણ મંત્રી ડો.કુબેર ડિંડોર; સંસદીય બાબતો, પ્રાથમિક, માધ્યમિક અને પ્રૌઢ શિક્ષણ, ઉચ્ચ શિક્ષણ મંત્રી શ્રી પ્રફુલ પાન્શેરિયા; યુનિસેફના પ્રતિનિધિ સુશ્રી સિંથિયા મેકકેફ્રી; ભારતીય ક્રિકેટ કન્ટ્રોલ બોર્ડના માનદ સચિવ શ્રી જય શાહ; ભારતીય ક્રિકેટર અને આઈસીસી-યુનિસેફ માટે સેલિબ્રિટી સમર્થક CRIIIO 4 GOOD પહેલ, શ્રીમતી સ્મૃતિ મંધાના; શિક્ષણ મંત્રાલયના શાળા શિક્ષણ અને સાક્ષરતા વિભાગના સચિવ શ્રી સંજય કુમાર; આ કાર્યક્રમમાં શિક્ષણ મંત્રાલય અને યુનિસેફના અધિકારીઓ અને 1000થી વધુ બાળકો પણ ઉપસ્થિત રહ્યા હતા.
આ પ્રસંગે બોલતાં શ્રી પ્રધાને એનઇપી 2020માં લિંગ સમાનતા અને સમાન તકો પર ભાર મૂક્યો હતો, જે મૂળભૂત સિદ્ધાંત છે. તેમણે ઉમેર્યું હતું કે, 'CRIIIO 4 GOOD મારફતે રમતગમતની શક્તિ અને ક્રિકેટની લોકપ્રિયતાનો ઉપયોગ કન્યાઓને સશક્ત બનાવવા અને લિંગ સમાનતા વિશે જાગૃતિ ફેલાવવાના માધ્યમ તરીકે થઈ શકે છે. તેમણે ઉલ્લેખ કર્યો હતો કે, નારી શક્તિ વંદન અધિનિયમ પસાર થવાની સાથે અને ભારતને મહિલા-સંચાલિત વિકાસમાં મોખરે લઈ જવા સાથે દેશમાં કેવી રીતે ઇતિહાસ જોવા મળ્યો છે.
શ્રીમતી સ્મૃતિ મંધાનાએ સ્ટેડિયમમાં ૧૦થી વધુ શાળાના બાળકો સાથે 'CRIIIO 4 GOODના પ્રથમ શિક્ષણ મોડ્યુલો શેર કર્યા. મોડ્યુલ્સ ખૂબ જ આકર્ષક છે, અને તેઓ ક્રિકેટની શક્તિનો ઉપયોગ છોકરીઓ અને છોકરાઓમાં, મનોરંજક, ઇન્ટરેક્ટિવ રીતે આવશ્યક જીવન કૌશલ્યો અને લિંગ સમાનતા વિશે વાત કરવા માટે કરે છે.
'CRIIIO 4 GOOD' લિંગ સમાનતાને પ્રોત્સાહન આપવા, છોકરીઓને જીવન કૌશલ્યથી સજ્જ કરવા અને રમતગમતમાં તેમની ભાગીદારીને પ્રોત્સાહિત કરવા માટે 8 ક્રિકેટ આધારિત એનિમેશન ફિલ્મોની શ્રેણી છે. ક્રિકેટના યુવા પ્રેક્ષકોની લોકપ્રિયતા અને જુસ્સાનો ઉપયોગ કરીને, આઇસીસી અને યુનિસેફે બાળકો અને યુવાનોને નિર્ણાયક જીવન કૌશલ્યો અપનાવવા અને લિંગ સમાનતાના મહત્વને સમજવા માટે પ્રેરિત કરવા માટે આ મોડ્યુલ્સ બહાર પાડ્યા હતા. આ કાર્યક્રમ અંગ્રેજી, હિન્દી અને ગુજરાતી એમ ત્રણ ભાષામાં criiio.com/criiio4good પર વિનામૂલ્યે મેળવી શકાશે.
આઠ મોડ્યુલના વિષયો આ પ્રમાણે છેઃ નેતૃત્વ, સમસ્યાનું સમાધાન, આત્મવિશ્વાસ, નિર્ણય લેવાની પ્રક્રિયા, વાટાઘાટ, સહાનુભૂતિ, ટીમવર્ક અને ધ્યેય નિર્ધારણ અને ક્રિકેટિંગ ઉદાહરણોનો ઉપયોગ કરીને અત્યાધુનિક એનિમેશન દ્વારા તેની કલ્પના કરવામાં આવે છે. સ્થાનિક ઘોંઘાટમાં ઊંડાણપૂર્વકના સંશોધનને કારણે આ ફિલ્મો વાસ્તવિક અને સંબંધિત બની છે.
CB/GP/JD
(Visitor Counter : 72
પ્રધાનમંત્રીનું કાર્યાલય
પ્રધાનમંત્રીએ ગોપાલ કૃષ્ણ ગોખલેને તેમની જયંતી નિમિતે શ્રદ્ધાંજલિ અર્પી
પ્રધાનમંત્રી શ્રી નરેન્દ્ર મોદીએ મહાન સ્વતંત્રતા સેનાની ગોપાલ કૃષ્ણ ગોખલેને તેમની જયંતી નિમિતે શ્રદ્ધાંજલિ આપી હતી.
પ્રધાનમંત્રીએ એક ટ્વીટમાં કહ્યું હતું કે રાષ્ટ્રની સેવા માટે તેમણે તેમનું જીવન સમર્પિત કર્યુ હતું, જે સમર્પણ દેશવાસીઓને હંમેશા પ્રેરણારૂપ બની રહેશે.
SD/GP/JD
(
પ્રધાનમંત્રીનું કાર્યાલય
કોપનહેગનમાં ભારતીય સમુદાય સાથે પ્રધાનમંત્રીશ્રીનો વાર્તાલાપ
પ્રધાનમંત્રી શ્રી નરેન્દ્ર મોદીએ, ડેન્માર્કના પ્રધાનમંત્રી મહામહિમ. કુ. મેટ્ટે ફ્રેડરિકસેન સાથે કોપનહેગનમાં બેલા સેન્ટર ખાતે ભારતીય સમુદાયને સંબોધિત કર્યા અને તેમની સાથે વાર્તાલાપ કર્યો. ડેનમાર્કમાં ભારતીય સમુદાયના 1000થી વધુ સભ્યો સામેલ હતા જેમાં વિદ્યાર્થીઓ, સંશોધકો, વ્યાવસાયિકો અને વેપારી વ્યક્તિઓનો સમાવેશ થાય છે, એ સૌએ આ કાર્યક્રમમાં ભાગ લીધો હતો.
પ્રધાનમંત્રી શ્રી મોદીએ પ્રધાનમંત્રી ફ્રેડરિકસેનની ભારતીયો પ્રત્યેની હૂંફ અને આદરની પ્રશંસા કરી હતી અને બંને દેશો હરિયાળી વૃદ્ધિ માટે નવીન ઉકેલો શોધવામાં સાથે મળીને કામ કરી શકે છે. તેમણે ડેનમાર્કમાં ભારતીય સમુદાય દ્વારા ભજવવામાં આવેલી સકારાત્મક ભૂમિકાની પ્રશંસા કરી હતી. તેમણે ભારતની આર્થિક ક્ષમતાને પ્રકાશિત કરી અને વધુ ભારત-ડેનમાર્ક સહયોગને આમંત્રિત કર્યા.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 185.36 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 15.92 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની ગતિને વેગ આપવા અને વિસ્તારવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરીને વેગ આપવામાં આવ્યો છે.
રાષ્ટ્રવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિનામૂલ્યે કોવિડ રસી પૂરી પાડીને સહાય કરી રહી છે. COVID19 રસીકરણ અભિયાનના સાર્વત્રિકકરણના નવા તબક્કામાં, કેન્દ્ર સરકાર રાજ્ય અને કેન્દ્રશાસિત પ્રદેશોને દેશમાં રસી ઉત્પાદકો દ્વારા ઉત્પાદિત કરવામાં આવતી 75% રસીની ખરીદી અને સપ્લાય  કરશે.
|
|
રસીના ડોઝ
|
|

|
|
પુરવઠો
|
|
1,86,36,02,425
|
|
બાકી ઉપલબ્ધ
|
|
15,92,07,891
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 186.36 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 15.92 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 130